## Naredba o izmjeni i dopuni Naredbe o načinu uplaćivanja prihoda proračuna i izvanproračunskih fondova te prihoda za financiranje drugih javnih potreba u 2001. godini

### NN 56/2001 (20.6.2001.), Naredba o izmjeni i dopuni Naredbe o načinu uplaćivanja prihoda proračuna i izvanproračunskih fondova te prihoda za financiranje drugih javnih potreba u 2001. godini

# MINISTARSTVO FINANCIJA

891

Na temelju članka 37. Zakona o platnom prometu u zemlji (»Narodne
novine«, broj 27/93 i 97/00), ministar financija donosi

## NAREDBU

### o izmjeni i dopuni Naredbe o naČinu uplaĆivanja prihoda proraČuna i izvanproraČunskih fondova te prihoda za financiranje drugih javnih potreba u 2001. godini

I.

U Naredbi o načinu uplaćivanja prihoda proračuna i izvan­proračunskih
fondova te prihoda za financiranje drugih javnih potreba u 2001. godini
(»Narodne novine«, broj 128/00, 10/01 i 46/01) u glavi II. VLASTITI PRIHODI
PRORAČUNA, u točki 1. PRIHODI DRŽAVNOG PRORAČUNA, iza podtočke 1.3. Ca­rina i
posebne uvozne pristojbe dodaje se podtočka koja glasi:

1.4. Doprinosi za mirovinsko osiguranje

1.4.1. Doprinos za obvezno mirovinsko osiguranje iz plaća i na plaće
zaposlenih (obveze od 1. 7. 2000.) pravne i fizičke osobe uplaćuju uz oznake
vrsta prihoda:

– 8109       Doprinos za obvezno mirovinsko osiguranje
iz plaća i na plaće zaposlenih kod pravnih osoba,

– 8117       Doprinos za obvezno mirovinsko osiguranje
iz plaća i na plaće zaposlenih kod fizičkih osoba,

– 8125       Obveze utvrđene zapisnikom u postupku
nadzora Hrvatskog zavoda za mirovinsko osiguranje,

– 8133       Obveze utvrđene zapisnikom u postupku
nadzora Porezne uprave ili Financijske policije.

Pri uplati na brojčanu oznaku vrste prihoda 8109 obveznici pravne osobe
upisuju u “poziv na broj odobrenja” u pretpolje broj modela “21”, a u polje
brojčanu oznaku vrste prihoda i matični broj dodijeljen od Državnog zavoda za
statistiku (7 znamenaka). Podatak treći sadrži razdoblje uplate doprinosa,
mjesec i godinu (4 znamenke bez kontrolnog broja).

Pri uplati na brojčanu oznaku vrste prihoda 8117 obveznici fizičke osobe
upisuju u “poziv na broj odobrenja” u pretpolje broj modela “22”, a u polje
brojčanu oznaku vrste prihoda i jedinstveni matični broj građanina (13
znamenaka).

Pri uplati obveza utvrđenih zapisnikom u postupku nadzora Hrvatskog
zavoda za mirovinsko osiguranje (brojčana oznaka vrste prihoda 8125), Porezne
uprave ili Financijske policije (brojčana oznaka vrste prihoda 8133), obveznici
pravne osobe upisuju u “poziv na broj odobrenja” u pretpolje broj modela “21”,
a u polje brojčanu oznaku vrste prihoda koji se uplaćuje i matični broj
dodijeljen od Državnog zavoda za statistiku (7 znamenaka) te u nastavku iza
matičnog broja, podatak treći koji sadrži broj zapisnika (četiri znamenke).
Obveznici fizičke osobe upisuju u “poziv na broj odobrenja” u pretpolje broj
modela “22”, a u polje brojčanu oznaku vrste prihoda koji se uplaćuje i
jedinstveni matični broj građanina (13 znamenaka).

1.4.2. Doprinos za mirovinsko osiguranje pravne i fizičke osobe uplaćuju
uz oznaku vrste prihoda:

– 8141       Doprinos za mirovinsko osiguranje iz plaća
i na plaće zaposlenika kod pravnih osoba – za uplatu obveza nastalih na temelju
plaća isplaćenih do 30. 6. 2000. godine,

– 8150       Doprinos za mirovinsko osiguranje na plaću
zaposlenika koji rade na radnom mjestu za koje se staž osiguranja računa u povećanom
trajanju,

– 8168       Doprinos za mirovinsko osiguranje za slučaj
ozljede na radu i profesionalnu bolest,

– 8176       Doprinos za mirovinsko osiguranje koji
plaća Hrvat­ski zavod za zapošljavanje za nezaposlene osobe,

– 8184       Doprinos za mirovinsko osiguranje za
produženo osiguranje u zemlji i inozemstvu,

– 8192       Doprinos za mirovinsko osiguranje osoba
koje samostalno obavljaju profesionalnu djelatnost i za zaposlene kod
diplomatskih, konzularnih i drugih međunarodnih predstavništava,

– 8206       Doprinos za mirovinsko osiguranje za
zaposlene kod obrtnika i osoba koje samostalno obavljaju profesionalnu
djelatnost i fizičkih osoba koje nisu poduzetnici,

– 8214       Doprinos za mirovinsko osiguranje za
obrtnike, trgovce pojedince i članove uprave,

– 8222       Doprinos za mirovinsko osiguranje
poljoprivrednika,

– 8230       Doprinos za mirovinsko osiguranje za
osiguranike za koje uplaćuje Hrvatski zavod za zdravstveno osiguranje,

– 8249       Doprinos za mirovinsko osiguranje za
osiguranike za koje doprinos uplaćuje centar za socijalnu skrb,

– 8257       Obveze utvrđene zapisnikom u postupku
nadzora Hrvatskog zavoda za mirovinsko osiguranje za doprinose iz podtočke
1.4.2.

– 8265       Obveze utvrđene zapisnikom u postupku nadzora Porezne uprave
ili Financijske policije za doprinose za obvezno mirovinsko osiguranje iz plaće
i na plaću zaposlenih kod pravnih i fizičkih osoba (za obveze nastale do 30. 6.
2000.godine).

Pri uplati vrsta prihoda iz podtočke 1.4.2. u “pozivu na broj odobrenja”
obveznici uplate doprinosa za mirovinsko osiguranje dužni su u pretpolje
upisati broj modela “60”, a u polje brojčanu oznaku vrste prihoda koji se uplaćuje
i registarski broj obveznika uplate doprinosa (10 znamenaka uključujući i
kontrolni broj). Podatak treći za obveznike pravne osobe sadrži razdoblje
uplate doprinosa, mjesec i godinu (4 znamenke bez kontrolnog broja), a za
ostale obveznike podatke u nastavku određuje Hrvatski zavod za mirovinsko
osiguranje.

Za vrstu prihoda 8222
obveznici uplate doprinosa za mirovinsko osiguranje dužni su upisati u
pretpolje broj modela “61”, a u polje brojčanu oznaku vrste prihoda i osobni
broj osiguranika (11 znamenaka uključujuči i dva kontrolna broja, a prva
znamenka je nula).

Područna služba Hrvatskog
zavoda za mirovinsko osiguranje sredstva od doprinosa zaprimljenog na blagajni
u gotovu novcu dužna je uplatiti u korist propisanog računa uz oznaku u “pozivu
na broj odobrenja” u pretpolju modela “26”, a u polju brojčanu oznaku vrste
prihoda te podatka drugog i podatka trećeg koje propisuje Hrvatski zavod za
mirovinsko osiguranje.

II.

U glavi III. ZAJEDNIČKI PRIHODI, u točki 2. ZAJED­NIČKI PRIHOD DRŽAVNOGA,
ŽUPANIJSKIH, GRADSKIH I OPĆINSKIH PRORAČUNA, u podtočki 2.2. Porez i prirez na
dohodak, pod 2.2.1. brojčana oznaka vrste poreza i prireza 1503 mijenja naziv i
glasi:

1503 –       Predujam poreza i prireza na dohodak od
imovine i imovinskih prava koji se plaćaju po rješenju Porezne uprave (čl. 37.
st. 1. i 4.)

U istoj točki i podtočki iza brojčane oznake vrste poreza i prireza 1538
– Predujam poreza i prireza po odbitku na dohodak od najamnine i zakupnine (čl.
37. st. 5. Zakona) dodaje se brojčana oznaka vrste poreza i prireza:

1546 –       Predujam poreza i prireza na dohodak po
odbitku od imovinskih prava (čl. 37. st. 3).

III.

U glavi IV. PRIHODI IZVANPRORAČUNSKIH FONDOVA briše se točka 2. PRIHODI
HRVATSKOG ZAVODA ZA MIROVINSKO OSIGURANJE.

Dosadašnja točka 3. postaje točkom 2., a podtočke 3.1. i 3.2. postaju
podtočkama 2.1. i 2.2.

IV.

U glavi VII. ZAJEDNIČKE ODREDBE, u točki 1., iza podtočke 1.3. Primjer
za ispunjavanje naloga za plaćanje poreza koji je u cjelini prihod Općine
Klanjec, dodaje se podtočka 1.4.:

1.4. Primjer za ispunjavanje naloga za plaćanje doprinosa (8109) za
obvezno mirovinsko osiguranje iz plaća i na plaće zaposlenih kod pravnih osoba
- za uplatu obveza nastalih na temelju plaća isplaćenih od 1. 7. 2000. godine:

– Račun na koji se plaća doprinos za mirovinsko osiguranje je
30102-630-16

– “Poziv na broj odobrenja” za pravnu osobu kada uplaćuje doprinos za
mirovinsko osiguranje:

Poziv na broj

(odobrenja)      21     8109-3245616-0601

gdje je:

“21” –        broj modela,

8109 –       brojčana oznaka vrste prihoda za doprinos
za obvezno mirovinsko osiguranje

3245616
– matični broj obveznika pravne osobe,

0601 –       mjesec i godina (četiri znamenke) za koju
se uplaćuje doprinos.

  V.

U glavi VII. ZAJEDNIČKE ODREDBE, točka 5. mijenja se i glasi:

“Zavod za platni promet osigurava Poreznoj upravi i izvanproračunskim
fondovima podatke na magnetnom mediju o uplatama u korist državnog, županijskih,
gradskih i općinskih proračuna, zajedničkim prihodima proračuna te o ostalim
prihodima o kojima Porezna uprava i izvanproračunski fondovi vode analitičku
evidenciju.”

  VI.

U glavi VII. ZAJEDNIČKE ODREDBE, u točki 8., u stavku četvrtom tekst pod
1. mijenja se i glasi: “Prihodi državnog proračuna: 1007, 1015, 1023, 1040,
1058, 1066, 1074, 1082, 1090, 1104, 1112, 1201, 1210, 1228, 3018, 3026, 3034,
3042, 3050, 3069, 3077, 3085, 3093, 5100, 5118, 5126, 5134, 6025, 6033, 7099,
7692, 8109, 8117, 8125 i 8133.”

U istom stavku pod 5. briše
se račun “30100-843-000-3712”.

Iza stavka četvrtog dodaje se
novi stavak koji glasi:

“Zavod za platni promet izvršava
naloge za povrat i preknjiženje doprinosa za mirovinsko osiguranje koje
ovjeravaju i potpisuju ovlašteni djelatnici Hrvatskog zavoda za mirovinsko
osiguranje za vrste prihoda o kojima vode analitičku evidenciju. Zahtjevi za
povrate i preknjiženje doprinosa za mirovinsko osiguranje podnose se Hrvatskom
zavodu za mirovinsko osiguranje za sljedeće brojčane oznake vrsta prihoda:
8141, 8150, 8168, 8176, 8184, 8192, 8206, 8214, 8222, 8230, 8249, 8257 i 8265.”

VII.

U Popisu žiroračuna proračuna
županija i gradova/općina te brojčanih oznaka gradova/općina po županijama i
ispostavama Porezne uprave treba dodati:

XVIII. ISTARSKA ŽUPANIJA
(sjedište u Pazinu)

ISPOSTAVA POREZNE UPRAVE
PULA

33700-630-822     FAŽANA                           619

VIII.

Ova Naredba stupa na snagu danom objave u »Narodnim novinama«, a
primjenjuje se od 1. srpnja 2001.

Klasa: 401-03/00-01/2
Urbroj: 513-07/01-4
Zagreb, 5. lipnja 2001.

Ministar financija
**dr. Mato Crkvenac,** v. r.

if !supportEmptyParas endif

Naredba, NN 56/2001-891